FI

Bryssel 19.6.2006

KOM(2006) 317 lopullinen

KOMISSION TIEDONANTO NEUVOSTOLLE JA EUROOPAN PARLAMENTILLE

Euroopan kehitysrahastoja koskevia rahoitustietoja

KOMISSION TIEDONANTO NEUVOSTOLLE JA EUROOPAN PARLAMENTILLE

Euroopan kehitysrahastoja koskevia rahoitustietoja

Esipuhe

Tämä asiakirja on tarkoitettu liitettäväksi vuoden 2007 talousarvioesitykseen vuonna 1979 talousarviomenettelyn yhteydessä tehtyjen sopimusten mukaisesti.

Yhdeksänteen Euroopan kehitysrahastoon, jäljempänä ’EKR’, sovellettavan, 27. maaliskuuta 2003 annetun varainhoitoasetuksen [1] 8 artiklan 3 kohdassa säädetään, että tämä asiakirja on toimitettava neuvostolle 15. kesäkuuta mennessä ja että sen sisältämien tietojen perusteella laaditaan väliarvio maksusitoumuksista ja maksuista.

Aiempien vuosien tapaan tässä tiedonannossa annetaan seuraavat tiedot:

– selvitys EKR:ien (6.–9. EKR) toteutuneesta rahoituksesta 31.12.2005,

– varojen käyttöä kuluvana varainhoitovuonna koskeva ennuste,

– varainhoitovuotta 2007 koskeva menoarvio.

Jäsenvaltiot maksavat suoraan Euroopan investointipankille (EIP) sen hallinnoimiin yhdeksännen EKR:n välineisiin (investointikehys ja korkotuet) tarkoitetut rahoitusosuudet. Kaikkia muita välineitä, myös EIP:n aiemmin hallinnoimia välineitä (riskipääomat ja korkotuet), koskevat rahoitusosuudet maksetaan komissiolle.

Ellei toisin ilmoiteta, kaikki tässä tiedonannossa mainitut maksusitoumukset ja maksut ovat bruttomääräisiä eli niistä ei ole vähennetty vapautettuja tai takaisin perittyjä määrärahoja. Tämä käytäntö vastaa Euroopan unionin yleiseen talousarvioon sovellettavaa käytäntöä.

Johdanto

Komissio ja EIP ovat saattaneet ajan tasalle kaikkien AKT-maiden [2] ja MMA:iden [3] osalta varainhoitovuosien 2006 ja 2007 maksusitoumuksia ja maksuja koskevat ennusteet. Maksuja koskevaan arvioon on kiinnitetty erityistä huomiota kahdesta syystä: ensinnäkin jotta jäsenvaltiot voisivat varata mahdollisimman tarkat määrät kansallisiin talousarvioihinsa ja toiseksi jotta EKR:ään olisi käytettävissä riittävästi määrärahoja niin, että kassavaroista ei tulisi pulaa.

Yhdeksänteen EKR:ään sovellettavan varainhoitoasetuksen [4] 8 artiklan mukaisesti arviot tarkistetaan lokakuussa 2006 annettavassa tiedonannossa.

Liitteessä 1 esitetään selvitys EKR:n toteutuneesta rahoituksesta 31. joulukuuta 2005 ja liitteessä 2 puolestaan katsaus vuosien 2004 ja 2005 maksusitoumuksista ja maksuista tärkeimpien välineiden osalta. Liitteessä 3 esitetään vuosien 2006 ja 2007 maksusitoumuksia ja maksuja koskevat uudet arviot ja verrataan niitä lokakuussa 2005 annetussa tiedonannossa esitettyihin lukuihin [5]. Liitteessä 4 esitetään rahoitustilanne ja erityisesti EKR:n rahoitukseen tarvittavat jäsenvaltioiden kokonaisrahoitusosuudet. Liitteessä 5 puolestaan tarkastellaan jäsenvaltiokohtaisia rahoitusosuuksia vuonna 2006.

Seuraava kaavio kuvaa maksusitoumusten ja maksujen aiempaa kehitystä ja vuosien 2006/2007 ennusteita (komissio ja EIP). Siitä käy selvästi ilmi vuonna 2000 alkanut maksujen rakenteellinen kasvusuuntaus.

(...PICT...)

- - maksusitoumukset; __ maksut

1. Euroopan kehitysrahastojen toteutunut rahoitus 31. joulukuuta 2005

1.1. Käytettävissä olevat varat 31. joulukuuta 2005

Komission ja EIP:n käytettävissä oli vuoden 2005 lopussa yhteensä 46 823 miljoonan euron määrärahat EKR:istä (6.–9. EKR). Tästä määrästä on sidottu noin 39 894 miljoonaa euroa ja maksettu 28 657 miljoonaa euroa. Jäljellä olevasta sitomattomasta määrästä (6 929 miljoonaa euroa) 5 851 miljoonaa euroa on komission vastuulla ja ne on tarkoitus sitoa ennen vuoden 2007 loppua. Näihin lukuihin sisältyy ehdollisen yhden miljardin euron summan käyttöönotto kokonaisuudessaan. Tarkemmat luvut esitetään liitteessä 1.

Päinvastoin kuin muut tässä asiakirjassa esitetyt luvut, tässä kohdassa ja liitteessä 1 esitetyt luvut ovat nettomääräisiä eli niissä on otettu huomioon vapautetut ja takaisin perityt määrärahat. Tämä on välttämätöntä selvitettäessä käytettävissä olevien varojen määrää, joka luonnollisesti on nettomäärä.

1.2. EKR:ien rahoituksen toteutuminen vuonna 2005

1.2.1. Maksusitoumukset

Maksusitoumusten kokonaismäärä oli 3 511 miljoonaa euroa, joten komissio saavutti 3 500 miljoonan euron tavoitteensa (joka vahvistettiin lokakuussa 2004 ja jota ei ole tämän jälkeen muutettu). EIP sitoi investointikehyksestä (korkotuet mukaan luettuina) 504 miljoonaa euroa, kun määräksi lokakuun 2005 tiedonannossa arvioitiin 597 miljoonaa euroa. Komission ja EIP:n maksusitoumukset olivat siis vuonna 2005 yhteensä hieman yli 4 miljardia euroa. Tarkemmat luvut esitetään liitteissä 2 ja 3.

Komissio vapautti maksusitoumuksia noin 476 miljoonaan euron arvosta. Tämä on suhteellisen paljon viime vuosiin verrattuna (vuosien 2000–2004 keskiarvo oli 325 miljoonaa euroa vuodessa) ja seurausta komission pyrkimyksistä toimia aktiivisesti varojen uudelleen jakamiseksi ennen kymmenennen EKR:n voimaantuloa.

1.2.2. Maksut

Vuoden 2005 toteutuneiden maksujen määrä (komissio ja EIP yhteensä 2 699 miljoonaa euroa) on kaikkien aikojen korkein, mikä vahvistaa maksujen kokonaismäärän rakenteellisen kasvusuuntauksen.

Komission suorittamien maksujen kokonaismäärä oli 2 544 miljoonaa euroa, mikä on 98 prosenttia viime vuoden lokakuussa ennustetusta määrästä (2 596 miljoonaa euroa) ja 97 prosenttia lokakuussa 2004 arvioidusta määrästä. Tämä määrärahojen hienoinen vajaakäyttö johtuu siitä, että aiempien EKR:ien riskipääomatarpeet oli arvioitu liian suuriksi (maksuja suoritettiin 61 miljoonan euron arvosta, kun EIP oli arvioinut tarpeen 117 miljoonaksi euroksi). Muut vaihtelut kumoavat toisensa. EIP:n investointikehyksestä (korkotuet mukaan luettuina) suorittamien maksujen määrä oli 155 miljoonaa euroa lokakuussa 2005 arvioidun 190 miljoonan euron sijasta. Tarkemmat luvut esitetään liitteissä 2 ja 3.

1.2.3. Rahoitustoimet vuonna 2005

Liitteessä 4 esitetään vuoden 2005 alku- ja loppusaldot, jäsenvaltioiden EKR:ään maksamat rahoitusosuudet sekä maksut. Taulukkoon eivät sisälly Stabex-järjestelmän osana suoritetut maksut (71 miljoonaa euroa) eivätkä Kongon demokraattista tasavaltaa koskevien erityistoimenpiteiden maksut (89 miljoonaa euroa), sillä kyseiset menot on maksettu erityistileiltä, joille jäsenvaltiot ovat jo aiemmin tallettaneet varoja. Niille ei näin ollen ole tarvinnut hakea lisävaroja tavanomaisilla rahoitusosuuksien suorittamispyynnöillä.

Toimintaan käytettävissä olevien kassavarojen määrä vuoden 2005 lopussa oli komission osalta noin 137 miljoonaa euroa [6]. Tämä ennakkoarviota (66 miljoonaa euroa) suurempi määrä johtuu lähinnä ennakoitua pienemmistä riskipääomamenoista ja vähäisemmässä määrin myös takaisin perittyjen määrärahojen kasvusta. Vaikka kassavarojen määrä on suurempi kuin kahtena viime vuotena, se on huomattavasti pienempi kuin näitä edeltävinä vuosina (vuosina 1998–2002 keskimäärin 340 miljoonaa euroa). EIP:llä oli varainhoitovuoden lopussa kassavaroja 141 miljoonaa euroa.

2. Rahoituksen toteutumisennuste varainhoitovuosina 2006 ja 2007

2.1. Maksusitoumukset

2.1.1. Varainhoitovuosi 2006

· EIP on varannut investointikehykseen ja korkotukiin yhteensä 586 miljoonaa euroa, mikä vastaa lokakuussa 2005 ilmoitettuja lukuja.

· Komission maksusitoumuksia koskeva uusi arvio, 3 400 miljoonaa euroa, vahvistaa oikeaksi lokakuussa 2005 jo ilmoitetun kokonaismäärän ja on lisäksi huomattavasti korkeampi kuin viime vuoden kesäkuussa esitetty varovaisempi arvio (3 100 miljoonaa euroa).

· Sitoumusten tarkistettu yhteismäärä on 3 986 miljoonaa euroa.

2.1.2. Varainhoitovuosi 2007

· EIP ennakoi voivansa tehdä 395 miljoonan euron maksusitoumukset investointikehyksen ja korkotukien osalta.

· Kun lokakuussa 2005 annetussa komission tiedonannossa vuotta 2007 koskevat ennusteet perustuivat aiempien EKR:ien sitoumusten määriin, nyt esitettävät ennusteet perustuvat konkreettisiin tapauksiin. Uusien arvioiden mukaan maksusitoumusten kokonaismäärä on 3 450 miljoonaa euroa [7], mikä osoittaa, että komissio pystynee täyttämään lupauksensa käyttää kokonaan Cotonoun sopimuksella käyttöön asetetut määrärahat varainhoitohoitovuoden 2007 loppuun mennessä.

· Sitoumusten kokonaismäärä (komissio ja EIP) olisi tämän mukaisesti noin 3 845 miljoonaa euroa.

2.2. Maksut

2.2.1. Varainhoitovuosi 2006

· EIP on tarkistanut ennusteitaan ylöspäin arvioiden maksujen määräksi nyt 315 miljoonaa euroa lokakuussa 2005 arvioidun 240 miljoonan euron sijasta. Investointikehyksen osuus tästä määrästä on 270 miljoonaa euroa ja korkotukien osuus 45 miljoonaa euroa.

· Aiempien vuosien tapaan komissio on kiinnittänyt erityistä huomiota maksuarvioiden ajantasaistamiseen. Ennusteet on laadittu hankkeittain (sitoumus) ja sopimuksittain. Uudessa ennusteessa komission maksujen kokonaismääräksi arvioidaan 2 750 miljoonaa euroa, joka on suunnilleen sama kuin lokakuussa 2005 arvioitu määrä (2 784 miljoonaa euroa). Lievä lasku johtuu erityisesti siitä, että EIP on alentanut aiemmin hallinnoimistaan välineistä (riskipääomat ja korkotuet) suoritettavia maksuja koskevaa ennustettaan 106 miljoonasta eurosta 82 miljoonaan euroon. Muut vaihtelut kumoavat suurin piirtein toisensa. Stabex-maksujen kasvusuuntaus on seurausta komission halusta elvyttää tämä järjestelmä.

· Tarkistusten jälkeen EIP:n ja komission maksut ovat yhteensä 3 065 miljoonaa euroa, mikä vastaa suurin piirtein viime vuoden lokakuussa esitettyä arviota (3 024 miljoonaa euroa).

2.2.2. Varainhoitovuosi 2007

Varainhoitovuoden 2007 maksujen määräksi ennakoidaan 3 260 miljoonaa euroa, joka jakautuu seuraavasti:

· EIP:n hallinnoimille yhdeksännen EKR:n välineille 410 miljoonaa euroa, josta 330 miljoonaa euroa investointikehykselle,

· komission hallinnoimille välineille 2 850 miljoonaa euroa.

Koska nämä luvut liittyvät kaukaisempaan tulevaisuuteen, niitä on tulkittava varovaisesti.

3. Vuosien 2006 ja 2007 odotettavissa oleva rahoitustilanne

Pystyäkseen vastaamaan maksujen ennustettuun kasvuun EIP pyytää rahoitusosuuksien korottamista 40 miljoonalla eurolla vuonna 2006 (180 miljoonaa euroa 140 miljoonan euron sijasta).

Komissio taas arvioi omasta puolestaan, että jäsenvaltioiden kokonaisrahoitusosuuksia voidaan pienentää 2 690 miljoonasta eurosta 2 510 miljoonaan euroon. Tämä johtuu useista eri tekijöistä, jotka käyvät ilmi liitteen 4 taulukosta. Yksi näistä on riskipääomiin liittyvien maksujen väheneminen ennakoidusta (laskua yhteensä 80 miljoonaa euroa vuosina 2006 ja 2007). Lisäksi myös muista välineistä suoritettavien maksujen määrä vähenee jonkin verran (yhteensä 63 miljoonaa euroa vuosina 2006 ja 2007), lukuun ottamatta Stabex-järjestelmää [8] (johon tarvittavat varat on maksettu jo aiemmin). Myös määrärahojen takaisinperinnän (ennustettu) kasvu vähentää rahoitusosuuksien tarvetta (laskua yhteensä 33 miljoonaa euroa vuosina 2006 ja 2007).

Komissio ehdottaa, että toista maksuerää alennetaan hieman lokakuussa ennakoidusta (910 miljoonaa euroa 1 000 miljoonan euron sijasta). Tämänhetkisten arvioiden perusteella myös kolmatta maksuerää voitaneen alentaa (200 miljoonaa euroa 290 miljoonan euron sijasta). Komissio arvioi tilannetta uudelleen lokakuun 2006 tiedonannossa. Koska EIP arvioi maksujensa määrän kasvavan, se pyytää toisessa maksuerässä 100 miljoonaa euroa lokakuussa ennakoidun 60 miljoonan euron sijasta.

Alustavan arvion mukaan vuoden 2007 rahoitusosuuksien kokonaismäärä on 3 100 miljoonaa euroa. Rahoitusosuuksien kasvu vuosien 2003 ja 2007 (arvio) välisenä aikana on ollut huomattavaa (2 200 miljoonaa euroa vuonna 2003, 2 340 miljoonaa euroa vuonna 2004, 2 640 miljoonaa euroa vuonna 2005), mikä on osoitus EKR:n toiminnan tehostumisesta.

LIITE 1

EKR:ien (6.–9.) konsolidoitu tilanne AKT-valtioiden ja MMA:iden osalta

31. joulukuuta 2005 (miljoonaa euroa)

| Määrärahat | Maksu sitoumukset | Maksut |

KOMISSIO | | | |

Kansalliset ja alueelliset määrärahat | 23 967 | 20 258 | 13 023 |

YKK [9], CTA [10] ja JPA [11] | 107 | 105 | 61 |

Pitkän aikavälin kehitystä koskeva varaus | 864 | 0 | 0 |

Alueellinen yhteistyö | 6 431 | 5 338 | 3 344 |

Korkotuet | 391 | 391 | 352 |

Riskipääomat (6.–8. EKR) | 2 541 | 2 541 | 2 198 |

Rakennesopeutustuki | 2 728 | 2 728 | 2 649 |

Hätäapu | 723 | 723 | 722 |

Pakolaisapu | 297 | 297 | 271 |

Stabex | 3 862 | 3 862 | 3 477 |

Kaivostuotteet | 697 | 697 | 578 |

Korkojen käyttö | 38 | 38 | 32 |

Siirrot 1.–5. EKR:istä | 422 | 422 | 398 |

Velkahelpotus (7. ja 8. EKR) | 1 100 | 1 100 | 1 100 |

Tutkimukset ja TA [12] MMA:ille | 2 | 1 | 0 |

Toteutuskustannukset | 125 | 125 | 109 |

Erityisapu Kongon demokraattiselle tasavallalle | 108 | 92 | 89 |

Sekalaiset tulot | 53 | 9 | 0 |

Välisumma | 44 455 | 38 727 | 28 403 |

EIP (9. EKR) | | | |

Korkotuet | 188 | 38 | 38 |

Investointikehys | 2 057 | 1 130 | 216 |

Välisumma | 2 245 | 1 167 | 254 |

Ehdollinen yhden miljardin euron summa | 123 | | |

YHTEENSÄ (6.–9. EKR)) | 46 823 | 39 894 | 28 657 |

Päinvastoin kuin muut tässä asiakirjassa esitetyt luvut, tässä taulukossa esitetyt luvut ovat nettomääräisiä eli niissä on otettu huomioon vapautetut ja takaisin perityt määrärahat (tämä on välttämätöntä selvitettäessä käytettävissä olevien varojen määrää, joka luonnollisesti on nettomäärä).

LIITE 2

Menojen välinekohtainen jakautuminen vuosina 2004 ja 2005

miljoonaa euroa

(...PICT...)

(...PICT...)

(...PICT...)

(...PICT...)

(...PICT...)

(...PICT...)

(...PICT...)

(...PICT...)

(...PICT...)

(...PICT...)

(...PICT...)

(...PICT...)

| 2004 | 2005 |

| Maksusitoumukset | Maksut | Maksusitoumukset | Maksut |

KOMISSIO | | | | |

6.–8. EKR | | | | |

Maa- ja alueohjelmat | - | 1 075,1 | - | 887,7 |

Muut kuin maa- ja alueohjelmat | | | | |

Korkotuet | - | 9,8 | - | 0,4 |

Hätäapu | - | 2,5 | - | 1,9 |

Pakolaisapu | - | 26,9 | - | 9,4 |

Riskipääomat | - | 143,3 | - | 60,8 |

Kaivostuotteet | - | 27,4 | - | 15,0 |

Stabex | 9,6 | 7,3 | 8,8 | 70,8 |

Rakennesopeutustuki | - | 89,7 | - | 15,9 |

4. ja 5. EKR:n käyttämättä jääneet varat | - | 11,2 | - | 5,6 |

Toteutuskustannukset | - | 16,4 | - | 1,9 |

Välisumma | 9,6 | 334,5 | 8,8 | 181,6 |

| | | | |

9. EKR + siirtymätoimenpiteet | | | | |

A-rahoitusosuus | 1 739,5 | 654,7 | 2 806,3 | 950,5 |

B-rahoitusosuus | 230,2 | 144,4 | 288,0 | 192,8 |

Alueelliset hankkeet | 134,1 | 12,3 | 217,2 | 23,8 |

AKT-valtioiden keskinäiset hankkeet – Cotonou | 413,6 | 158,9 | 143,0 | 131,5 |

ToteutuskustannuksetKongon demokraattinen tasavalta | 1,892,0 | 56,50,1 | 7,30,0 | 54,089,2 |

Muut | 27,0 | 27,7 | 40,5 | 33,2 |

Välisumma | 2 638,2 | 1 054,6 | 3 502,3 | 1 475,0 |

| | | | |

Komission hallinnoimat varat yhteensä | 2 647,8 | 2 464,3 | 3 511,1 | 2 544,3 |

EIP (9. EKR) | | | | |

Investointikehys + korkotuet | 324,5 | 95,3 | 503,8 | 154,5 |

EKR YHTEENSÄ | 2 972,3 | 2 559,6 | 4 014,9 | 2 698,8 |

| Liite 3 – Vuoden 2005 maksusitoumukset ja maksut sekä vuosia 2006 ja 2007 koskevat arviot (miljoonaa euroa) |

| | 2005 | 2006 | 2007 |

| | Lokak. 2005 tiedonanto (**) | Toteutuneet määrät | Lokak. 2005 tiedonanto (**) | Uusi arvio | Lokak. 2005 tiedonanto (**) | Uusi arvio |

MAKSUSITOUMUKSET | | | | | | |

| Rauhanrahasto | - | - | 0 | 50 | | 0 |

| Vesialan kehys | 80 | 80 | 225 | 185 | | 190 |

| Muut ehdollisesta yhden miljardin euron summasta toteutettavat toimenpiteet | 0 | 0 | 330 | 326 | | 174 |

| Stabex (vakuustilien korot) | 10 | 9 | 10 | 10 | | 10 |

| Muut | 3 410 | 3 422 | 2 835 | 2 829 | | 3 076 |

| Komissio yhteensä | 3 500 | 3 511 | 3 400 | 3 400 | | 3 450 |

| Investointikehys | 537 | 473 | 511 | 526 | | 295 |

| Korkotuet | 60 | 31 | 60 | 60 | | 100 |

| 9. EKR:ään liittyvät EIP:n välineet yhteensä | 597 | 504 | 571 | 586 | | 395 |

| YHTEENSÄ | 4 097 | 4 015 | 3 971 | 3 986 | 3 150 | 3 845 |

MAKSUT | Rauhanrahasto | 88 | 88 | 45 | 124 | | 12 |

| Vesialan kehys | 5 | 5 | 41 | 44 | | 89 |

| Muut ehdollisesta yhden miljardin euron summasta toteutettavat toimenpiteet | 0 | 0 | 44 | 60 | | 188 |

| Riskipääomat (*) | 117 | 61 | 106 | 82 | | 71 |

| Velkahelpotus | 0 | 0 | 60 | 60 | | 100 |

| Muut | 2 245 | 2 230 | 2 443 | 2 297 | | 2 300 |

| Välisumma | 2 455 | 2 384 | 2 739 | 2 667 | | 2 760 |

| Stabex | 52 | 71 | 45 | 83 | | 90 |

| Kongon demokraattinen tasavalta | 89 | 89 | 0 | 0 | | 0 |

| Komissio yhteensä | 2 596 | 2 544 | 2 784 | 2 750 | | 2 850 |

| Investointikehys | 150 | 119 | 200 | 270 | | 330 |

| Korkotuet | 40 | 35 | 40 | 45 | | 80 |

| 9. EKR:ään liittyvät EIP:n välineet yhteensä | 190 | 155 | 240 | 315 | | 410 |

| YHTEENSÄ | 2 786 | 2 699 | 3 024 | 3 065 | 3 350 | 3 260 |

* Myös aikaisempien EKR:ien korkotuet. | ** Sisältää EIP:n tekemät muutokset (ks. neuvoston asiakirja nro 161/05 ACP). |

Liite 4 – Vuoden 2005 rahoitustilanne ja ennusteet vuosiksi 2006 ja 2007 Stabexia ja Kongon demokraattisen tasavallan erityistiliä lukuun ottamatta (*) (miljoonaa euroa) |

| | Lokak. 2005 tiedonanto (**) | Uusi arvio |

| | Komissio | EIP | YHTEENSÄ | Komissio | EIP | YHTEENSÄ |

| | | 9. EKR | | | 9. EKR | |

(...PICT...)

(...PICT...)

2005 | Saldo 1.1.2005 | 62 | 8 | 70 | 62 | 6 | 68 |

| Vuonna 2005 maksetut vuoden 2004 rahoitusosuudet | 42 | | 42 | 42 | | 42 |

| Vuoden 2005 rahoitusosuudet: | 2 350 | 290 | 2 640 | 2 336 | 290 | 2 626 |

| Ensimmäinen erä (***) | 1 360 | 60 | 1 420 | 1 360 | 60 | 1 420 |

| Toinen erä | 750 | 250 | 1 000 | 750 | 250 | 1 000 |

| Kolmas erä | 240 | -20 | 220 | 226 | -20 | 206 |

| Korot ja muut tulot | 25 | | 25 | 26 | | 26 |

| Palautukset | 42 | | 42 | 55 | | 55 |

| Maksut | -2 455 | -190 | -2 645 | -2 384 | -155 | -2 539 |

| Saldo 31.12.2005 | 66 | 108 | 174 | 137**** | 141 | 278 |

| Vuonna 2006 maksetut vuoden 2005 rahoitusosuudet | | | | 14 | | 14 |

2006 | Vuoden 2006 rahoitusosuudet: | 2 690 | 140 | 2 830 | 2 510 | 180 | 2 690 |

| Ensimmäinen erä | 1 400 | 60 | 1 460 | 1 400 | 60 | 1 460 |

| Toinen erä | 1 000 | 60 | 1 060 | 910 | 100 | 1 010 |

| Kolmas erä | 290 | 20 | 310 | 200 | 20 | 220 |

| Korot ja muut tulot | 10 | | 10 | 10 | | 10 |

| Palautukset | 40 | | 40 | 60 | | 60 |

| Maksut | -2 739 | -240 | -2 979 | -2 667 | -315 | -2 982 |

| Saldo 31.12.2006 | 67 | 8 | 75 | 64 | 6 | 70 |

2007 | Vuoden 2007 rahoitusosuudet | | | | 2 690 | 410 | 3 100 |

| Korot ja muut tulot | | | | 10 | | 10 |

| Palautukset | | | | 60 | | 60 |

| Maksut | | | | -2 760 | -410 | -3 170 |

| Saldo 31.12.2007 | | | | 64 | 6 | 70 |

* Toimintaan käytettävissä olevat määrät. | *** Sisältää joulukuun lopussa 2004 maksetun 180,4 miljoonan euron erän vuoden 2005 rahoitusosuudesta. |

** Sisältää EIP:n tekemät muutokset (ks. neuvoston asiakirja nro 161/05 ACP). | **** Ei sisällä 1,4 miljoonan euron erää vuoden 2006 rahoitusosuudesta. |

Liite 5

EKR:ÄÄN SUORITETTAVAT RAHOITUSOSUUDET VARAINHOITOVUONNA 2006 (euroina)

MAA | JAKOPERUSTE | Ensimmäinen maksuerä | Toinen maksuerä | Kolmas maksuerä | YHTEENSÄ |

| | maksettu | maksettu | maksettava | maksettava | maksettava | maksettava | kaikki |

| % | EIP:lle | komissiolle | EIP:lle | komissiolle | EIP:lle | komissiolle | erät |

SAKSA | 23,36 | 14 016 000 | 327 040 000 | 23 360 000 | 212 576 000 | 4 672 000 | 46 720 000 | 628 384 000 |

BELGIA | 3,92 | 2 352 000 | 54 880 000 | 3 920 000 | 35 672 000 | 784 000 | 7 840 000 | 105 448 000 |

TANSKA | 2,14 | 1 284 000 | 29 960 000 | 2 140 000 | 19 474 000 | 428 000 | 4 280 000 | 57 566 000 |

ESPANJA | 5,84 | 3 504 000 | 81 760 000 | 5 840 000 | 53 144 000 | 1 168 000 | 11 680 000 | 157 096 000 |

RANSKA | 24,30 | 14 580 000 | 340 200 000 | 24 300 000 | 221 130 000 | 4 860 000 | 48 600 000 | 653 670 000 |

KREIKKA | 1,25 | 750 000 | 17 500 000 | 1 250 000 | 11 375 000 | 250 000 | 2 500 000 | 33 625 000 |

IRLANTI | 0,62 | 372 000 | 8 680 000 | 620 000 | 5 642 000 | 124 000 | 1 240 000 | 16 678 000 |

ITALIA | 12,54 | 7 524 000 | 175 560 000 | 12 540 000 | 114 114 000 | 2 508 000 | 25 080 000 | 337 326 000 |

LUXEMBURG | 0,29 | 174 000 | 4 060 000 | 290 000 | 2 639 000 | 58 000 | 580 000 | 7 801 000 |

ALANKOMAAT | 5,22 | 3 132 000 | 73 080 000 | 5 220 000 | 47 502 000 | 1 044 000 | 10 440 000 | 140 418 000 |

PORTUGALI | 0,97 | 582 000 | 13 580 000 | 970 000 | 8 827 000 | 194 000 | 1 940 000 | 26 093 000 |

YHDISTYNYT KUNINGASKUNTA | 12,69 | 7 614 000 | 177 660 000 | 12 690 000 | 115 479 000 | 2 538 000 | 25 380 000 | 341 361 000 |

ITÄVALTA | 2,65 | 1 590 000 | 37 100 000 | 2 650 000 | 24 115 000 | 530 000 | 5 300 000 | 71 285 000 |

SUOMI | 1,48 | 888 000 | 20 720 000 | 1 480 000 | 13 468 000 | 296 000 | 2 960 000 | 39 812 000 |

RUOTSI | 2,73 | 1 638 000 | 38 220 000 | 2 730 000 | 24 843 000 | 546 000 | 5 460 000 | 73 437 000 |

YHTEENSÄ | 100,00 | 60 000 000 | 1 400 000 000 | 100 000 000 | 910 000 000 | 20 000 000 | 200 000 000 | 2 690 000 000 |

[1] EUVL L 83, 1.4.2003, s. 1.

[2] Afrikan, Karibian ja Tyynenmeren valtiot.

[3] Merentakaiset maat ja alueet.

[4] EUVL L 83, 1.4.2003, s. 1.

[5] Komission tiedonanto – EKR: arviot maksusitoumuksista, maksuista ja jäsenvaltioiden rahoitusosuuksista (KOM(2005) 542 lopullinen, 4.11.2005).

[6] Tähän ei sisälly 1,4 miljoonan euron erää vuoden 2006 rahoitusosuudesta.

[7] Olettaen, että varoja vapautetaan ja sidotaan uudelleen noin 1 000 miljoonan euron arvosta vuosina 2006 ja 2007.

[8] Ks. myös 1.2.3 kohta.

[9] Yritystoiminnan kehittämiskeskus.

[10] Maatalouden ja maaseudun yhteistyön tekninen keskus (Technical Centre for Agricultural and Rural Cooperation).

[11] Yhteinen parlamentaarinen edustajakokous (Joint Parliamentary Assembly).

[12] Tekninen apu.

--------------------------------------------------